গালিব ইবনে আবদুল্লাহ

গালিব ইবন আবদুল্লাহ আল-লাইসি ( ; আনু. ৬২৪–৬৭১ খ্রি.) ছিলেন ইসলামের নবি মুহাম্মাদের একজন প্রাথমিক সাহাবি ও সামরিক কমান্ডার। তিনি গালিব ইবনে ফাদালা আল-লাইসি নামেও পরিচিত ছিলেন। নবীর জীবদ্দশায় তিনি আরবের একাধিক বেদুঈন গোত্রের বিরুদ্ধে পরিচালিত অভিযানে নেতৃত্ব দিয়েছিলেন।  পরবর্তীতে তিনি ৬৩৪–৬৩৬ সালে ইরাক বিজয়ে অংশগ্রহণ করেন এবং ৬৬৮–৬৭১ সালে স্বল্প সময়ের জন্য খোরাসানে একজন কমান্ডার হিসেবেও দায়িত্ব পালন করেন।

 বংশ 
গালিব ইবনে আবদুল্লাহ প্রসিদ্ধ আরব গোত্র বনু লাইসের কালব বংশের অন্তর্ভুক্ত ছিলেন। বানু লায়স বৃহত্তর বনু বকর ইবনে আবদ মানাত গোত্রের একটি শাখা। বনু বকর ইবনে আবদ মানাত আবার কিনানা গোত্রের একটি। Fishbein 1997, pp. 139–140.

 সামরিক জীবন 

 নবি মুহাম্মাদের যুগে অভিযান 

গালিব নবি মুহাম্মাদের একজন প্রাথমিক সাহাবি ছিলেন এবং নবির জীবদ্দশায় তাঁর নেতৃত্বে পরিচালিত একাধিক সামরিক অভিযানের দায়িত্ব পালন করেন।Blankinship 1993, p. 201, note 984.

৬২৪ সালের ৫ এপ্রিল নবি মুহাম্মাদ গালিবকে মদিনা থেকে গাতাফান ও বানু সুলাইমের যাযাবর গোত্রগুলোর বিরুদ্ধে একটি অভিযানের নেতৃত্বে পাঠান। এই সংঘর্ষে তিনজন মুসলিম এবং ঐসব গোত্রের বেশ কয়েকজন লোক নিহত হয়; যুদ্ধের পর তাদের গবাদিপশু জব্দ করা হয় এবং তিনি ছয়দিন পর মদিনায় ফিরে আসেন।Watt 1987, p. 89. এরপর ৬২৯ সালের জানুয়ারিতে তিনি মদিনা থেকে কিছুটা দূরে অবস্থিত মধ্য আরবের নাজদ অঞ্চলের আল-মাইফা'আ এলাকায় বানু মুররা গোত্রের বিরুদ্ধে পরিচালিত আরেকটি অভিযানের নেতৃত্ব দেন। সে সময় বানু মুররার মিত্র জুহাইনা গোত্রের একজন ব্যক্তি নিহত হয়।Fishbein 1997, p. 132. ঐ বছরই গালিব ১৩০ জনের একটি দল নিয়ে বানু আবদ ইবনে সা'লাবা গোত্রের বিরুদ্ধে অভিযান পরিচালনা করেন, যেখানে তাদের উট ও ভেড়া জব্দ করা হয়।Fishbein 1997, pp. 132–133.

৬২৮ সালের মেNote: Book contains a list of battles of Muhammad in Arabic, English translation available here অথবা ৬২৯ সালের মে মাসে Note: 8AH, 1st month=May 629 গালিব আল-কাদিদ নামক গ্রামে বসবাসকারী বানু মুলাওওয়াহ গোত্রের বিরুদ্ধে একটি অভিযান পরিচালনা করেন। এই আক্রমণে গোত্রটি সম্পূর্ণভাবে অপ্রস্তুত অবস্থায় পড়ে।William Muir,  The life of Mahomet and history of Islam to the era of the Hegira, Volume 4, p. 94. মুসলিম যোদ্ধারা প্রতিপক্ষের অনেক যোদ্ধাকে হত্যা করে এবং উল্লেখযোগ্য পরিমাণ যুদ্ধলব্ধ সম্পদ দখল করে। পরে গোত্রের লোকেরা মুসলিমদের পিছু ধাওয়া করলেও প্রবল বন্যার কারণে তাদের অগ্রযাত্রা ব্যাহত হয়; ফলে মুসলিমরা নিরাপদে ফিরে যেতে সক্ষম হয়।Mubarakpuri, The Sealed Nectar, p. 241. (online), "A platoon headed by Ghalib bin ‘Abdullah Al-Laithi in Safar" এই আক্রমণের কারণ সম্পর্কে ভিন্ন ভিন্ন মত রয়েছে; সম্ভবত বানু মুলাওওয়াহ কোনো উসকানি দিয়েছিল অথবা আক্রমণের প্রকৃত কারণ অজানাই রয়ে গেছে।William Muir,  The life of Mahomet and history of Islam to the era of the Hegira, Volume 4, p. 94.

 ইরাক অভিযানে ভূমিকা 
ঐতিহাসিক হিশাম ইবনে কালবি (মৃ. ৮১৯ খ্রি.) বর্ণনা করেন যে, গালিব নবি মুহাম্মদের জীবদ্দশাতেই ৬৩২ সালের আগে ফাদাকের একটি মরূদ্যানে মৃত্যুবরণ করেন। ঐতিহাসিক ইবনে হাজর আসকালানি (মৃ. ১৪৪৯ খ্রি.) তাঁর এই বক্তব্য ভুল বলে দাবি করেছেন।Blankinship 1993, p. 201, note 984. খলিফা উমরের শাসনামলে (৬৩৪–৬৪৪ খ্রি.) সেনাপতি মুসান্না ইবনে হারিসার সাথে যোগ দিয়ে ইরাকে সংঘটিত বুওয়াইবের যুদ্ধে অংশগ্রহণের জন্য গালিবকে কিনানা গোত্রের একদল যোদ্ধার নেতৃত্বে প্রেরণ করা হয়।Donner 1981, p. 385. পরবর্তীতে তিনি ৬৩৬ সালের নভেম্বরে সংঘটিত কাদিসিয়ার যুদ্ধেও অংশগ্রহণ করেন, যেখানে তিনি দ্বন্দ্বযোদ্ধা হিসেবেও লড়াই করেন।Donner 1981, pp. 388–389, 402.

 খোরাসানে কমান্ডার 
মুসলমানদের সামরিক ছাউনিশহর ও সাসানীয় সাম্রাজ্যে অভিযানের প্রধান ঘাঁটি হিসেবে পরিচিত ইরাকের বসরায় জিয়াদ ইবনে আবিহির শাসনকালে গালিবকে খোরাসানে নিযুক্ত করা হয়। ৬৬৮/৬৬৯ খ্রিষ্টাব্দে হাকাম ইবনে আমর আল-গিফারির মৃত্যুর পর তাকে সেখানে কমান্ডার হিসেবে তাঁর স্থলাভিষিক্ত করা হয়।Morony 1987, p. 93.Shaban 1979, p. 31. গালিবের ওপর দায়িত্ব ছিল তুখারিস্তানের রাজ্যসমূহকে পুনরায় বশে আনা; কারণ তারা আরবদের বিরুদ্ধে বিদ্রোহ করেছিল।Shaban 1979, p. 31. তবে এই অভিযানে তিনি শেষ পর্যন্ত সফল হতে পারেননি। তাই ৬৭১ খ্রিষ্টাব্দে তার স্থলে রাবি ইবনে জিয়াদ হারিসিকে নিয়োগ দেওয়া হয়।Shaban 1979, p. 32.

 মৃত্যু 
ইবনে মান্দাহ, আবু নু‘আইম ও আবু উমর উল্লেখ করেছেন যে, তিনি মক্কা বিজয়ে উপস্থিত ছিলেন এবং মুসলমানদের জন্য বিজয়ের পথ সহজ করে দেন। হিশাম ইবনে কালবি বলেন, নবি তাকে ফাদাকের বানু মুররা গোত্রের বিরুদ্ধে প্রেরণ করেছিলেন এবং ফাদাকের নিকটেই কোনো এক স্থানে তিনি শহিদ হন।

 গ্রন্থপঞ্জি 







 তথ্যসূত্র 
বিষয়শ্রেণী:সাহাবা
বিষয়শ্রেণী:৬৭১-এ মৃত্যু